laion/Wikipedia-Exotic huggingface dataset:
Mauri Saarivainio

Mauri Kalevi Saarivainio (hüüdnimega "Maukka"; sündinud 15. november 1945 Iisalmis) on Soome endine poksija. Saarivainio sai Soome meistrivõistlustel I kergekeskkaalus (kuni 63,5 kg) aastatel 1966–1967 II koha ja 1968. aastal III koha ning II kergekeskkaalus (kuni 67 kg) 1951. aastal II koha. Saarivainio osales ühe korra Eesti NSV – Soome sõpruskohtumistel ja kaotas oma matši 1969. aasta täiendaval sõpruskohtumisel. Saarivainio osales 1968. aasta México olümpiamängude poksivõistlustel II kergekeskkaalus (kuni 67 kg), kuid kaotas oma kohtumise I ringis hilisemale 1972. aasta Müncheni olümpiamängude poksivõistluste olümpiavõitjale Dieter Kottyschile (Lääne-Saksamaa) ja jäi edasisest medaliheitlusest välja.
Pekka Viippo

Pekka Ilmari Viippo (sündinud 27. märtsil 1960 Forssas) on Soome endine poksija ja veterankergejõustiklane (kuulitõukaja). Viippo oli poksis kokku kuuekordne Soome meister üliraskekaalus (üle 91 kg) aastatel 1985–1990 ning sai raskekaalus (üle 81 kg) aastatel 1981–1982 II koha. Viippo tegeles hiljem veteranide klassis kergejõustikuga. Ta võitis veteranide maailmameistrivõistlustel kergejõustikus Lahtis 2009. aastal üle 45-aastaste vanuserühmas kuulitõukes hõbemedali, kuid jäi sellest pärast dopingutarvitamise selgumist ilma ja sai 2-aastase võistluskeelu. Soome kuulitõukajast veteransportlane jäi dopinguga vahele
Jarno Rosberg

Jarno Rosberg (sündinud 28. aprillil 1981 Tamperes) on Soome poksija. Ta pidas harrastajana kokku 150 kohtumist. Rosberg oli kokku kahekordne Soome meister – raskekaalus (kuni 91 kg) aastatel 2001 ja 2005. Ta sai Soome meistrivõistlustel II koha I keskkaalus (kuni 71 kg) 1999. aastal, üliraskekaalus (üle 91 kg) 2004. aastal ning raskekaalus (kuni 91 kg) aastatel 2006-2007. Rosberg osales ühe korra Eesti – Soome maavõistlustel poksis ning võitis oma kohtumise 2005. aastal. Rosberg jätkas veebruarist 2008 poksimist elukutselisena. Ta on pidanud (seisuga 23. september 2011) kokku 12 kohtumist ja on võitnud neist 11 (neist 4 nokaudiga) ning 1 kohtumise tulemus on Rosbergi dopingutarvitamise tõttu jäänud otsustamata. Tema mänedžer on endise tuntud poksija Olli Mäe poeg Pekka. Jarno Rosberg veebisaidil BoxRec (inglise)
Tektoonika

Tektoonika all võidakse geoloogias mõista tektoonilisi liikumisi. Tektoonika all võidakse mõista teadusharu, mille korrektne nimi on geotektoonika.
Setumaa Eesti Üliõpilaste Selts

Setumaa Eesti Üliõpilaste Selts oli Tartu Ülikooli juures tegutsenud eesti segaselts. Selts asutati vastukaaluks venelastest koosnenud Petserimaa Üliõpilaste Seltsile. Selts registreeriti 12. veebruaril 1926, lõpetamine registreeriti ülikooli valitsuse poolt 18. märtsil 1927.
Enteroviirus

Enteroviirus (ladina keeles Enterovirus) on pikornaviiruste (Picornaviridae) sugukonda kuuluv viiruste perekond. Enteroviirusel klassifitseeritakse tänapäeval mitmeid liike ja serotüüpe: enteroviirus A enteroviirus B enteroviirus C (polioviirus) enteroviirus D enteroviirus E enteroviirus F enteroviirus G enteroviirus H enteroviirus J rinoviirus A rinoviirus B rinoviirus C.  Pikemalt artiklis RNA-viirused Genoom: üheahelaline RNA-viirus; Kapsiid: kestata, taluvad hästi mao happelist keskkonda; polioviirus võib lümfi kaudu levida kõikjale peremeesorganismis; Enteroviiruste perekonda kuuluvad liigid võivad tekitada loomadel (sh inimestel) mitmeid enteroviirusinfektsioone: seedekulgla- ja hingamisteede haigusi. Enterokokk Enterotoksiinid
Korporatsioon Kungla

Korporatsioon Kungla oli Tartu Ülikooli üliõpilaste eesti meeskorporatsioon aastatel 1924–1927. Korporatsioon registreeriti 11. aprillil 1924 Tartu Ülikooli nõukogus. Korporatsiooni värvid olid must, violett ja valge. Pärast 17. oktoobril 1926 korporatsiooni liikmete poolt toimunud kallaletungi Korporatsioon Ugala liikmetele nõudis Eesti Korporatsioonide Liit Kungla sulgemist. 17. detsembril 1926 kohustas Tartu Ülikooli valitsus Kunglat oma tegevust lõpetama. Tegevus lõpetati 7. veebruaril 1927, mille Tartu Ülikooli valitsus 11. veebruaril 1927 teadmiseks võttis. Eduard Kubo heideti ülikoolist välja üheks ning Tõnis Kolk ja Valter Juhanson pooleks aastaks, teistele üliõpilastele määrati noomitus, korporatsioon Kungla liikmetel keelati osaleda uute üliõpilasorganisatsioonide asutamises, korporatsioon Ugalale tehti märkus. Üliõpilaste tooruse tipp. Postimees, 19. oktoober 1926, nr. 284, lk. 5. Toore teo politseiline juurdlus. Postimees, 21. oktoober 1926, nr. 286, lk. 7. "Kunglat" ei ole enam. Postimees, 19. detsember 1926, nr. 345, lk. 4. Kungla-Ugala kakeluse ja üliõpilasköögi parandamiseasjad Edustuse kohtu ees. Üliõpilasleht, 22. november 1926, nr. 14, lk. 252–253.
Mandriline maakoor

Mandriline maakoor ehk kontinentaalne maakoor on mandrite (koos mandrilavaga) alune maakooretüüp. Maakoor jagatakse mandriliseks ja ookeaniliseks maakooreks. Mandrilise maakoore tihedus on keskmiselt 2,7...2,8 g/cm³. Pikilainete keskmine levikukiirus on 6,5 km/s. Mandrilise maakoore paksus on 25 kuni 70 km, keskmine umbes 40 km, mis on tüüpiline settelavadele ehk platvormidele. Oluliselt paksem on maakoor mäestike ehk orogeensete vööndite piires. Keskmisest õhem on mandriline maakoor mandriliste riftivööndite, kilpide ja mandrite äärealade all. Reeglina koosneb kontinentaalne maakoor kolmest selgesti eristuvast kihist – lasuvast settelisest pealiskorrast ja lamavast kristalsest aluskorrast, mille all omakorda on gabroidse koostisega kivimkiht, mida vahel basaldikihiks nimetatakse, ehkki see on ebasobiv nimetus, sest vulkaanilist kivimit basalti ei saa sellises sügavuses kuidagi olla. Ülemine korrus ehk setteline pealiskord võib ka puududa, nii on see näiteks kilpidel. Keskmine kiht koosneb mitmesugustest moondekivimeist (peamiselt gneiss, migmatiit ja amfiboliit), mida lõikavad rohked plutoonid. Erinevalt ookeanilisest maakoorest, mille vanus ei ületa kusagil 200 miljonit aastat, on mandriline maakoor väga vana. Vanus võib ulatuda isegi kuni nelja miljardi aastani. Mandriline maakoor on väiksema tihedusega kui ookeaniline maakoor, mis takistab tema vahevöösse tagasi sukeldumist. Seetõttu on mandrilise maakoore osatähtsus läbi Maa ajaloo tõusnud, ookeanilise koore osatähtsus aga langenud. Sellele vaatamata moodustab mandriline maakoor vaid 40% kogu maakoorest. Ookeanilise maakoore paksus on mandrilise koore paksusest palju väiksem, keskmiselt 5...7 km. Mandriline maakoor jaotatakse tektooniliselt aktiivseks ning atektooniliseks. Tektooniliselt aktiivset mandrilise maakoore osa nimetatakse orogeenseks vööndiks, atektoonilist ehk tektooniliselt stabiilset osa aga kraatoniks. Maakoor Ookeaniline maakoor
Fraternitas Ucuensis

Fraternitas Ucuensis oli Balti Ülikooli juures tegutsenud eesti meeskorporatsioon. Korporatsioon asutati 3. oktoobril 1948 ja registreeriti Balti Ülikooli senati juures Eesti Meesüliõpilaste Intiimorganisatsioon Uku nime all, kuna kuni 1949. aastani ei lubatud korporatsiooni nime kasutada. Balti Ülikool suleti 1949. aastal, viimane korporatsiooni üritus Saksamaal peeti Lübeckis 19. novembril 1949. Enamik liikmeid asus USA-sse, kus kooskäimise kohaks sai New York. 1. detsembril 1961 sai korporatsioon Eesti Korporatsioonide Liidu liikmeks. Lipukiri: Isamaa, vabadus, teadus Värvid: must, valge, sinine.
Silicon Power

Silicon Power (Silicon Power Computer & Communications Inc.) on mälukaartide, USB-mälupulkade, kaardilugerite, DRAM-moodulite ja väliste kõvaketaste tootja. 2008. aastal võitis Silicon Power Taiwani auhinna National Outstanding Small & Medium Enterprise Award väljapaistvate edusammude eest. Firma on pälvinud Taiwani auhindu aastail 2009, 2010 ja 2011. Silicon Power asutati aastal 2003. Samal aastal loodi Silicon Poweri bränd. 2006. aastal alustati pliivaba tootmist.[viide?] 2011 sisenes firma Taiwani börsile.[viide?] Firma peakontor asub Taipeis, alates 2005. aastast on loodud harukontorid Balkanile, Hollandisse, Jaapanisse, Venemaale, Hiinasse, Indiasse ja USA-sse. [1], Silicon Power, firma profiil [2], Tradeford - Connecting B2B Buyers & Suppliers "Silicon Power Computer & Communications" [3], Silicon Power, "Silicon Power products won Taiwan Excellence Award 2011 ~ Memory storage devices bringing new experience into your life!" 13.01.2011 [4], Lenno Grünberg "Silicon Power võitis taas kord Taiwan Excellence auhinna" Photopointi ajaveeb, 14 jaanuar, 2011 Silicon Power veebileht
KVN

"KVN" (vene keeles "КВН" ehk "Клуб Весёлых и Находчивых", 'lõbusate ja leidlike klubi') on huumoritelesaade ja -mäng, milles osalevad erineva suurusega rühmad, kes esitavad ettevalmistatud stseene, improviseerivad vastuseks žürii ja vaatajate küsimustele jne. Mäng on väga populaarne Venemaal ja venelaste seas kogu maailmas. Koduleht
Eesti Naisüliõpilaste Selts Ahava

Eesti Naisüliõpilaste Selts Ahava oli Tartu Ülikooli juures tegutsenud naisüliõpilaste selts. Selts asutati ENÜS Ilmatarist lahkunud 12 liikme poolt ja registreeriti Tartu ülikooli nõukogus 11. aprillil 1924. Selts likvideeriti tegevliikmete ja vilistlaste koosoleku otsusega 2. novembril 1930, mille kinnitas Tartu Ülikooli valitsus 28. novembril 1930. Seltsi vilistlaskogu tegutses aastail 1929–1936. Välismärke ei kantud.
Tasujad

"Tasujad" (originaalis "The Avengers") on 2012. aastal valminud USA mängufilm superkangelaste meeskonnast Tasujad. Filmi lavastas Joss Whedon. Linateos põhineb samanimelisel koomiksil (Marvel Comics). Superkangelastest on filmis Raudmees, Hulk, Thor ja Kapten Ameerika. Jeremy Renner – Clint Barton/Kotkasilm (Hawkeye) Chris Evans – Steve Rogers/Kapten Ameerika (Captain America) Chris Hemsworth – Thor Mark Ruffalo – Dr. Bruce Banner/Hulk Lou Ferrigno – Hulk (hääl) Samuel L. Jackson – Nick Fury Scarlett Johansson – Natasha Romanoff/Must Lesk (Black Widow) Robert Downey juunior – Tony Stark/Raudmees (Iron Man) Clark Gregg – Phil Coulson Tom Hiddleston – Loki Gwyneth Paltrow – Virginia Potts, hüüdnimega Pepper Stellan Skarsgård – Erik Selvig Cobie Smulders – Maria Hill Paul Bettany – Jarvis (hääl) Tasujad andmekogus IMDb (inglise) Koduleht
Jurisprudents

Sõna "jurisprudents" (ladina keeles jurisprudentia 'teadmine õigusest') kasutatakse erinevates, kuigi lähedastes tähendustes: jurisprudents ehk õigusteadus jurisprudents ehk õigusfilosoofia (eriti inglise sõna jurisprudence eeskujul) jurisprudents ehk õigusteooria
Pimeduse rüütli taastulek

"Pimeduse rüütli taastulek" (inglise keeles The Dark Knight Rises) on 2012. aastal valminud Ameerika Ühendriikide mängufilm superkangelasest Batmanist, mille režissöör on Christopher Nolan. Bruce Wayne'i kehastab Christian Bale. Christian Bale – Bruce Wayne ehk Batman Michael Caine – teener Alfred Pennyworth Gary Oldman – leitnant James Gordon Anne Hathaway – Selina Kyle ehk Kassnaine Tom Hardy – Bane Marion Cotillard – Miranda Tate Morgan Freeman – Lucius Fox Liam Neeson ja Josh Pence – Ra's al Ghul Joseph Gordon-Levitt – John Blake Nestor Carbonell – linnapea Anthony Garcia Koduleht. Pimeduse rüütli taastulek andmekogus IMDb (inglise) "Pimeduse rüütli taastulek" andmebaasis Box Office Mojo (inglise)
Giuseppe Perverdi big band

Giuseppe Perverdi big band (ka GPbb) on eesti provokatiivne pungi/rock'n'roll'i kollektiiv, mis alustas tegevust 2005. aasta kevadel. Bändi koosseisu kuuluvad trummar Juss "Jussike" Rebane, soolokitarrist/vokalist Hannes Mets, kitarrist/vokalist Erki "Erkman" Jesmin, vokalist Marek "Frodo" Kagadze ja basskitarrist Roland "Rolts" Palkov. GPbb-i koosseis on pidevas muutumises; aeg-ajalt on kollektiivi tegemistesse kaasatud ka vokalist Liisa “TitsMan” Tetsmann ning varem on kaasa teinud bassistina ja kitarristina Lauri "LaruMan" Vaher (2005–2008) ja bassistina Kaspar Mürgimäe (2006–2011). Ansambli esinemisi on võrreldud väikeste tuumaplahvatustega, mille epitsentriks on korraga lava- ja lavaesine. Giuseppe Perverdi big band alustas kvartetina ning andis esimese kontserdi 2005. aasta 1. aprillil Hiiumaal, seda kuupäeva loetakse ka bändi sünnipäevaks. 28. jaanuarist 3. veebruarini 2008 oli lugu “Poisid seenele” Raadio 2 nädala demo. 2008. aastal kogus GPbb tuntust Noortebändi võistluse finaali jõudes. Ansambli viis demovoorust edasi nende venekeelne lugu “Telefon”, tegemist on vene klassikalise luuletusega, mis on bändi visiooni järgi ümber tehtud. 2009. aasta 1. mail avaldas bänd oma esimese kauamängiva "Töö", mis nimetati 2009. aasta juunis Eesti Ekspressi nädala albumiks. 2009 detsembris ilmus 3pea poolt kogumik nimega "Eesti Pops", mille 8. lugu on Giuseppe Perverdi big bandi "Maanteepiraadid". Ohtralt kõmu tekitanud video loole "Hoidke Eemale", mis kogus juba esimesel päeval YouTube'is enam kui 3000 klõpsamist, eemaldati nimetatud keskkonnast loetud tundide jooksul, kuna sisaldas suguakti arbuusiga. 2010. aastal jõudis GPbb Jägermeister Rock Liiga poolfinaali ning tähistas oma 5. aastapäeva. 2011. aasta suve lõpul andis ansambel välja teise täispika albumi "Emaga voodis", mille esimene singel "Nils Holgersson" on kevadest saadaval bändi kodulehel ka tasuta allalaadimiseks. Augustis 2014 avaldatud kolmas album "Pede Rass" ilmus tasuta allalaadimiseks bändi kodulehelt. "Töö" (2009) "Emaga voodis" (2011) "Pede Rass" (2014) "Perverdid lähevad emaga voodisse". Publik. 29. juuli 2011. "Skandaalse bändi Giuseppe Perverdi video eemaldati Youtube'ist suguakti tõttu arbuusiga". Eesti Päevaleht. 18. mai 2011. Ametlik koduleht Myspace
Pärnu-Jaagupi kirik

Pärnu-Jaagupi kirik (ka Pärnu-Jakobi kirik) on Eesti Evangeelsele Luterlikule Kirikule kuuluv kirik Pärnu-Jaagupis. Arvatavasti on see ehitatud puust esikiriku asemele aastail 1531–1534. See on noorim gooti stiilis kirik Eestis. Kirik on pühitsetud palverändurite kaitsepühakule apostel Jaakobus Vanemale. Kirikut kasutab Pärnu-Jakobi kogudus. Pärnu-Jaagupi kiriku altar on ehitatud 1793. aastal. Aastal 1901 valminud altarimaali "Kristus ristil" on maalinud kunstnik Ants Laikmaa. See on koopia Tallinna Toomkirikus asuva Eduard von Gebhardti altaripildist "Kristus ristil". Kiriku evangelistide kujudega barokk-kantsli autor on Elert Thiele. See on valminud 1660. aastal. Orel on valmistatud Walkeri töökojas Riias 1895. aastal. Pärnu-Jaagupi kirik Eesti Kultuurimälestiste registris Pärnu-Jaagupi kirik kultuur.net lehel[alaline kõdulink] Pärnu-Jaagupi kirik kultuurimälestiste riiklikus registris
Hachikō

Hachikō (ハチ公) oli akita tõugu koer, kes pärast omaniku surma teda üheksa aastat rongijaamas ootas. Jaapanis on Hachikō tuntud kui chūken Hachikō (忠犬ハチ公, "truu koer Hachikō" (hachi tähendab kaheksat, mis viitab sellele, mitmendana ta oma pesakonnas sündis, ning kō tähendab printsi või hertsogit)). Hachikō sündis Ōdate linna lähedal asuvas farmis 10. novembril 1923. Sellest järgmisel aastal võttis Tōkyō ülikooli põllumajanduse professor Hidesaburō Ueno koera endale. Hachikō tuli igal õhtul omanikule Shibuya rongijaama vastu. Niimoodi jätkus see kuni 1925. aasta maini, mil Ueno enam tagasi ei tulnud. Professor suri ajuverejooksu tõttu ning ei naasnud enam kunagi rongijaama, kus Hachikō teda ootas. Hachikō anti pärast omaniku surma uude perre, kuid ta põgenes sealt alatasa, et oma endisesse koju tagasi minna. Kui koer mõistis, et professor seal enam ei ela, läks ta teda otsima rongijaama, kus nad olid varem iga tööpäeva lõpus kokku saanud. Hachikō tuli järgmised üheksa aastat iga päev Uenot Shibuya jaama ootama. Hachikō suri 8. märtsil 1935. Tema surma kohta levis erinevaid kuulujutte, kuni 2011. aasta märtsis leidsid teadlased Hachikō surma tõelise põhjuse. Tal oli kaugelearenenud vähk ning ussid, samuti leiti kõhust neli yakitori pulka, mis surmavaid vigastusi küll ei põhjustanud. Koera topist hoitakse Jaapani riiklikus teadusmuuseumis Tōkyōs. 1934. aasta aprillis püstitati truule koerale Shibuya jaamas pronkskuju, mille avamisel Hachikō ka ise viibis. Praegu Shibuya jaamas seisev pronkskuju pärineb 1948. aastast, sest algne mälestusmärk töödeldi ümber Teise maailmasõja tarvis. Sarnane mälestusmärk on muuhulgas ka Hachikō sünnilinna Ōdate rongijaamas ja linna akita-klubis paikneva muuseumi ees. Koera ja peremehe taaskohtumist kujutav pronkskuju avati 8. märtsil 2015, Hachikō surma 80. aastapäeval Tokyo Ülikooli Hongō kampuses. "Hollywood the latest to fall for tale of Hachiko". The Japan Times, June 25, 2009. Dog faithfully awaits return of his master for past 11 years story Posted Aug 18, 2007 by Chris V. (cgull) in Lifestyle of Digital journal. Accessed July 8, 2008 "Mystery solved in death of legendary Japanese dog". Originaali arhiivikoopia seisuga 11. jaanuar 2014. Vaadatud 11. jaanuaril 2014. Associated Press, "Worms, not skewer, did in Hachiko", Japan Times, 4 March 2011, p. 1. Opening of the completely refurbished Japan Gallery of National Museum of Nature and ScienceThe National Science Museum, Tokyo. Accessed November 13, 2007 Kimura, Tatsuo. "A History Of The Akita Dog". Akita Learning Center, 6 mai 2011. "Visit Hachiko's Hometown of Odate, Akita!". The Gate. 12. detsember 2018. "Akita Dog Museum". Akita Inu Tourism. Originaali arhiivikoopia seisuga 24. veebruar 2022. Vaadatud 24. veebruar 2022. Baseel, Casey (11. veebruar 2015). "Hachiko, Japan's most loyal dog, finally reunited with owner in heartwarming new statue in Tokyo". Soranews24.
Avengers

Avengers või The Avengers võib tähendada mitut asja. Avengers, USA punk-rock ansambel "Avengers", nende album aastast 1983 "Tasujad" (originaalpealkiri "Avengers", ka "Marvel's The Avengers"), 2012. aasta film AN/TWQ-1 Avenger Ameerika Ühendriikide mobiilne õhutõrjesüsteem
Elert Thiele

Elert Thiele (ka nimekujuga Elert Diel; surnud 27. veebruaril 1674 Tallinnas) oli Eestimaal tegutsenud puunikerdaja. Thiele tuli Tallinna Kopenhaagenist 1652. aastal. Elert Thiele on 1656. aastal valmistanud Ridala kiriku nelja evangelisti ja Kristuse figuuridega ning kõhrornamentikaga kantsli ning 1660. aastal Vormsi ja Pärnu-Jaagupi kiriku kantsli; samuti Kuusalu kiriku altari figuurid. Eesti Kultuurimälestiste register
Eraomand

Eraomand (harvem kasutatud sõna eraomandus) on eraisikute ja eraettevõtete õigus omandada, omada, kontrollida, kasutada, likvideerida, loovutada ja pärandada maad, kapitali ja muid omandivorme. Eraomand erineb avalikust omandist, mis viitab riigi, kogukonna või valitsuse varadele. McConnell, Campbell; Brue, Stanley; Flynn, Sean: "Economics", Twayne Publishers, Boston, lk G-22 (2009) ISBN 9780073375694
Väike-Lähtru Jumalasünnitaja Sündimise kirik

Väike-Lähtru Jumalasünnitaja Sündimise kirik (ka Väike-Lähtru Jumalaema Sündimise kirik, Väike-Lähtru õigeusu kirik) on õigeusu kirik Lääne-Nigula vallas Väike-Lähtru külas. Historitsistlik-eklektilises stiilis Väike-Lähtru kirik (vene keeles Вяйке-Ляхтриская Рождества Богородицкая церковь) ehitati 1889. aastal arhitektide Erwin Bernhardti ja K. Nymani projekti järgi. Sama projekti järgi on ehitatud näiteks Lihula Aleksander Nevski kirik ja Uue-Virtsu Kristuse sündimise kirik. Kirik pühitseti 24. oktoobril 1889 Jumalasünnitaja Sündimise auks Riia ja Miitavi ülempiiskop Arseni (Brjantsev) poolt. Kirikus oli ka neli tornikella, millest üks asub praegu Läänemaa Muuseumis. Ülejäänud kolm kella on viimastel aastakümnetel rippunud Estonia teatri laval. Neist kõige suurem tornikell on ühtlasi ka kõige vanem ja kunstiväärtuslikum (valati 1768). Teised kaks kella pärinevad 1890. aastast ning on seega tõenäoliselt valatud just Väike-Lähtru kiriku tarbeks. 2007. aastal tagastas Estonia teater kellad EAÕK-le. Koguduse õigusjärglasena paigutas EAÕK kolm tornikella oma Ahtri tänavas asuvasse Tallinna Püha Siimeoni ja Naisprohvet Hanna peakirikusse. Väike-Lähtru Jumalasünnitaja Sündimise kogudus tegutses aastast 1885 ning lõpetas tegevuse 1960.–1970. aastatel. Kirik suleti 1976. aastal. Kirik seisab tühjana ja on avariilises seisukorras. Aastal 1998 kanti kirik Kultuurimälestiste Riiklikusse Registrisse. Vene Õigeusu Kiriku Tallinna vikaarpiiskopkonna praostkondade ja koguduste loend Eesti Kultuurimälestiste register Kompass.ee lehel Väike-Lähtru Jumalasünnitaja Sündimise kirik kultuurimälestiste riiklikus registris
David Walliams

David Edward Walliams (sünninimi Williams; sündinud 20. augustil 1971) on inglise kirjanik, koomik ja näitleja. Walliams on eelkõige tuntud sketšisarjast "Little Britain", kus ta mängis koos Matt Lucasiga. David Walliams andmekogus IMDb (inglise)
Leesi kirik

Leesi Katariina kirik; ka Leesi kirik on Eesti Evangeelsele Luterlikule Kirikule kuuluv kirik Kuusalu vallas Leesis. Leesi kirikut ehitati aastail 1865–1867 Juminda kabeli järglasena. Kirikut kasutab EELK Leesi Katariina kogudus. Leesi kirik kultuurimälestiste riiklikus registris
Guria piirkond

Guria piirkond on 1. järgu haldusüksus (piirkond) Gruusias. Piirkonna ISO 3166 kood on GE-GU. Regioon jaguneb kolmeks rajooniks: Lantšhuthi rajoon Ozurgethi rajoon Tšohhatauri rajoon Guria regiooni tutvustav lehekülg
Räpina kirik

Räpina Miikaeli kirik on luterlik kirik Räpinas. Kirikut kasutab EELK Räpina Miikaeli kogudus. Räpina Miikaeli kirik valmis 1785. aastal. Kirik kombineerib hilisbaroklikku ja varaklassitsistlikku stiili, kiriku müürid on maakivist ja kaetud krohviga. Kiriku esikülge kaunistavad samast ajast pärit allegoorilised skulptuurid, mis kujutavad Lootust ja Usku. Kiriku kellatorn on barokses stiilis. Kirikus asub Carl Antropoffi 1871. aastal maalitud kaheosaline altarimaal "Ülestõusnu ilmumine Magdala Maarjale" ja "Jeesuse haudapanek". Aastatel 1895–1896 ehitati Räpina kiriku abikirikuna Mehikoorma kirik. Kiriku interjöör Oreliprospekt Kiriku kantsel Kiriku altar koos aiaga Altarimaal "Kristuse taganutmine", C. Antropoff, 1871 (õli, lõuend) Krista Kodres (2007). Eesti kunsti ajalugu 3. osa 1770-1840. Kultuurileht. Altarimaal "Kristuse ilmumine Maarja Magdaleenale" kultuurimälestiste riiklikus registris (vaadatud 05.10.2020) Altarimaal "Kristuse taganutmine" kultuurimälestiste riiklikus registris (vaadatud 05.10.2020) Räpina kirik kultuurimälestiste riiklikus registris
Peep Seppik

Peep Seppik (26. jaanuar 1942 Tallinn – 19. aprill 1994 Jõhvi) oli eesti näitleja ja muusik. Ta lõpetas 1960. aastal Tallinna 1. Keskkool ja 1965. aastal Tallinna Riikliku Konservatooriumi lavakunstikateedri (2. lend). Töötas aastatel 1965–1970 näitlejana Eesti NSV Riiklikus Noorsooteatris. Hiljem oli orkestrant. "Arhiivikoopia". Originaali arhiivikoopia seisuga 30. märts 2016. Vaadatud 26. juulil 2016.{{netiviide}}: CS1 hooldus: arhiivikoopia kasutusel pealkirjana (link) Peep Seppik andmebaasis IMDb
Raimo Pass

Raimo Pass (sündinud 22. septembril 1961 Tallinnas) on eesti näitleja. 1980. aastal lõpetas ta Tallinna 16. Keskkooli ja 1984. aastal Tallinna Riikliku Konservatooriumi lavakunstikateedri (11. lend). Samast aastast töötab Eesti Draamateatri näitlejana. "Tule tagasi, Lumumba" – veoautojuht "Saatana pisar" – noor trükkal "Sigade revolutsioon" – staabifunktsionäär "Kohtumine tundmatuga" – naaber "Georg" – kolleeg teatris "Soovide puu" – ühiselamu elanik "Punane elavhõbe" – Taira õemees "Rotilõks" – Kirill "Seenelkäik" – ajakirjanik Riho Pukspuu "Maastik mitme kuuga" – Jaan "Nullpunkt" – Johannese isa "1944" – episoodiline roll "Vehkleja" – julgeolekuohvitser "Õnn tuleb magades" – Andrese isa "Sandra saab tööd" – Tiit "Jahihooaeg – Eva naaber "Kalev" – Aivar Kuusmaa isa "Romet ja Julia" – Rometi isa "Padjaklubi" – Kalle, Maria poisssõber "Kättemaksukontor" – Emil Narvik (episoodid "Absoluutne võim 1 & 2") / Nikolai Tropov (episoodid "Vahendeid valimata 1 & 2") "Papad mammad" – Mitskin "Kelgukoerad" - linnavaraameti juhataja (kahtlusalune)(2013) 1983 – Voldemar Panso nimeline auhind 2010 – Eesti Teatrikriitikute Ühenduse Hea Teatri Auhind 2022 – Eesti Näitlejate Liidu auraha Raimo Pass Draamateatri kodulehel Raimo Pass andmekogus IMDb (inglise) Raimo Pass Eesti Filmi Andmebaasis